इसी वंश परम्परा की एक धारा में श्री मानीलाल गोस्वामी जी हुए। इनको धर्म-प्रचार के लिये पंजाब एवं सिंध का स्थान प्राप्त हुआ। इनके छोटे भ्राता श्री शोभन लाल गोस्वामी परम विद्वान थे। इन्होंने पंजाब, सिंध, पाकिस्तान तथा अफगानिस्तान तक जाकर प्रचार किया। इनके भतीजे श्री विजय कृष्ण गोस्वामी जी, अत्यन्त विद्वान तथा प्रखर प्रवक्ता थे। इनको बहुत-सी उपाधियों से विभूषित किया गया, जिसमें विद्याभूषण, वाचस्पति प्रमुख हैं।